Joshua 21 | Beibele Inthaneteng | Phetolelo ya Lefase le Lefsa
21 Bjale botate bao e lego dihlogo tša Balefi ba tla go moperisita Eleasara+ le Joshua+ morwa wa Nuni le matona a dihlogo tša meloko ya bana ba Isiraele,
2 ba bolela le bona kua Shilo+ nageng ya Kanana, ba re: “Jehofa o laetše ka Moshe gore re newe metse yeo re tla dulago go yona gotee le mafulo a yona bakeng sa diruiwa tša rena.”+
3 Ka gona bana ba Isiraele ba nea Balefi+ metse yeo le mafulo a yona go tšwa bohweng bja bona,+ go ya kamoo Jehofa a bego a laetše ka gona.
4 Ke moka letengwa la tšwela malapa a Bakohathe,+ gomme ka matengwa metse e lesometharo ya newa bana ba moperisita Arone, ba Balefi, go tšwa molokong wa Juda+ le molokong wa Basimeone+ gotee le molokong wa Babenjamini.+
5 Ge e le bana bao ba šetšego ba Kohathe+ ba ile ba newa metse e lesome ka matengwa go tšwa malapeng a moloko wa Efuraime+ le molokong wa Dani+ gotee le seripeng sa moloko wa Manase.+
6 Bana ba Gerishone+ bona ba ile ba newa metse e lesometharo ka matengwa go tšwa malapeng a moloko wa Isakara+ le molokong wa Ashere+ le molokong wa Nafutali+ gotee le seripeng sa moloko wa Manase kua Bashani.+
7 Bana ba Merari+ ka malapa a bona ba ile ba newa metse e lesomepedi go tšwa molokong wa Rubeni+ le molokong wa Gada+ gotee le molokong wa Sebulone.+
8 Ka go re’alo bana ba Isiraele ba ile ba nea Balefi metse ye le mafulo a yona+ ka matengwa,+ go etša ge Jehofa a be a laetše ka Moshe.+
9 Ka gona go tšwa molokong wa bana ba Juda le molokong wa bana ba Simeone ba ile ba ntšha metse ye yeo e hlaotšwego ka maina,+
10 ya newa bana ba Arone go tšwa malapeng a Bakohathe bao e lego bana ba Lefi, ka gobane letengwa la pele le ile la tšwela bona.+
11 Ka gona ba ba nea Kiriathe-araba+ (yeo e bego e bolela gore Araba ke tatago Anaki),+ ke gore, Heburone,+ dithabeng tša Juda+ gotee le mafulo a yona ao a e dikologilego;
12 ba nea Kalebe morwa wa Jefune molala wa motse le metsana ya wona ya ba bohwa bja gagwe.+
13 Bana ba moperisita Arone ba ba nea motse wa botšhabelo+ bakeng sa ge motho a bolaile yo mongwe,+ e lego Heburone+ le mafulo a yona, le Libina+ le mafulo a yona,
14 Jathiri+ le mafulo a yona, Eshithemoa+ le mafulo a yona,
15 Holoni+ le mafulo a yona, Debiri+ le mafulo a yona,
16 Aini+ le mafulo a yona, Juta+ le mafulo a yona, Bethe-shemeshe+ le mafulo a yona; ya ba metse e senyane go tšwa melokong ye e mebedi.
17 Go tšwa molokong wa Benjamini ya ba Gibeoni+ le mafulo a yona, Geba+ le mafulo a yona,
18 Anathothe+ le mafulo a yona le Alamone+ le mafulo a yona; ya ba metse e mene.
19 Metse ka moka ya bana ba Arone,+ bona baperisita, e be e le metse e lesometharo le mafulo a yona.+
20 Malapa a bana ba Kohathe, e lego Balefi ba bangwe ba bana ba Kohathe, ba ile ba abelwa metse go tšwa molokong wa Efuraime.+
21 Ka gona ba ile ba a nea motse wa botšhabelo+ bakeng sa ge motho a bolaile yo mongwe,+ e lego Shikeme+ le mafulo a yona+ dithabeng tša Efuraime, Getsere+ le mafulo a yona,
22 Kibitsaima+ le mafulo a yona le Bethe-horoni+ le mafulo a yona; ya ba metse e mene.
23 Go tšwa molokong wa Dani ya ba Eletheke le mafulo a yona, Gibethone+ le mafulo a yona,
24 Ajaloni+ le mafulo a yona le Gathe-rimoni+ le mafulo a yona; ya ba metse e mene.
25 Go tšwa seripeng sa moloko wa Manase ya ba Thaanake+ le mafulo a yona le Gathe-rimoni le mafulo a yona; ya ba metse e mebedi.
26 Metse ka moka gotee le mafulo a yona yeo malapa a bana bao ba šetšego ba Kohathe a bego a na le yona e be e le e lesome.
27 Bana ba Gerishone,+ ba malapa a Balefi, ba ile ba newa motse wa botšhabelo bakeng sa ge motho a bolaile yo mongwe, e lego Golani+ le mafulo a yona, kua Bashani le Beeshethera+ le mafulo a yona go tšwa seripeng sa moloko wa Manase;+ ya ba metse e mebedi.
28 Go tšwa molokong wa Isakara+ ya ba Kishioni+ le mafulo a yona, Deberathe+ le mafulo a yona,
29 Jaramuthe+ le mafulo a yona le Ene-ganime+ le mafulo a yona; ya ba metse e mene.
30 Go tšwa molokong wa Ashere+ ya ba Mishala+ le mafulo a yona, Abadone+ le mafulo a yona,
31 Helekathe+ le mafulo a yona le Rehobo+ le mafulo a yona; ya ba metse e mene.
32 Go tšwa molokong wa Nafutali+ ya ba motse wa botšhabelo+ bakeng sa ge motho a bolaile yo mongwe,+ e lego Kedeshe+ le mafulo a yona kua Galilea, le Hamothe-doro+ le mafulo a yona le Karethane le mafulo a yona; ya ba metse e meraro.
33 Metse ka moka ya Bagerishone ka malapa a bona e be e le metse e lesometharo le mafulo a yona.
34 Malapa a bana ba Merari,+ e lego Balefi ba bangwe, a ile a newa Jokoneama+ le mafulo a yona, Karetha le mafulo a yona go tšwa molokong wa Sebulone,+
35 a newa le Dimina+ le mafulo a yona le Nahalale+ le mafulo a yona; ya ba metse e mene.
36 Go tšwa molokong wa Rubeni+ ya ba Betsera+ le mafulo a yona; Jahatsa+ le mafulo a yona,
37 Kedemothe+ le mafulo a yona le Mephate+ le mafulo a yona; ya ba metse e mene.
38 Go tšwa molokong wa Gada+ ya ba motse wa botšhabelo bakeng sa ge motho a bolaile yo mongwe, e lego Ramothe le mafulo a yona kua Gileada,+ Mahanaime+ le mafulo a yona,
39 Heshibone+ le mafulo a yona, Jatsera+ le mafulo a yona; metse ka moka e be e le e mene.
40 Metse ka moka yeo e ilego ya newa bana ba Merari+ ka malapa a bona ka matengwa, e lego bana ba ba šetšego ba malapa a Balefi, e be e le metse e lesomepedi.
41 Metse ka moka ya Balefi yeo e lego gare ga bohwa bja bana ba Isiraele e be e le e masomenne-seswai+ gotee le mafulo a yona.+
42 Motse o mongwe le o mongwe wa metse ye o be o na le mafulo a wona ao a o dikologilego—go be go le bjalo go metse ye ka moka.+
43 Jehofa a nea bana ba Isiraele naga ka moka yeo a ennego gore o tla e nea borakgolokhukhu ba bona+ gomme ba e tšea ba dula go yona.+
44 Ke moka Jehofa a ba khutšiša+ go manaba ka moka a bona ao a ba dikologilego, go ya ka tšohle tšeo a di enetšego+ borakgolokhukhu ba bona gomme ga go lenaba le letee go manaba a bona leo le ilego la ema pele ga bona.+ Jehofa o ile a gafela manaba ka moka a bona diatleng tša bona.+
45 Ga go kholofetšo yeo e sa kago ya phethega dikholofetšong ka moka tše dibotse tšeo Jehofa a di holofeditšego ba ntlo ya Isiraele; ka moka di ile tša phethega.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D6%26Chapter%3D21%26wtlocale%3DSE%26srcid=share⊂ject=Bala Beibele Inthaneteng